runetrust/blame-folketinget-dk huggingface dataset:
Elisabeth Geday (RV), 2005-06-15:
Så kan vi konkludere på det, hr. Jens Rohde siger, at de her garantier om forbedret offentlig service og lignende ikke er en garanti, som regeringen kan give, men en garanti, som man forventer at kommunerne må leve op til på de betingelser, som regeringen nu har givet dem, og de er jo altså ikke alt for gode.
Men det, jeg ville glæde mig over i statsministerens tale, var det her med, at man vælger at fremhæve retsstatens kerne, at det enkelte menneske er sikret mod vilkårlig behandling fra så vel statsmagten som private grupper, og at loven skal gælde for alle, og at det er uafhængige dommere, der tager stilling til ansvar, skyld og straf.
Jeg kunne godt tænke mig, at hr. Jens Rohde ville bekræfte, at det her afsnit netop er møntet på så vel danskere som indvandrere.
Jens Rohde (V), 2005-06-15:
Så selvfølgelig kan jeg ikke det.
Men det er ikke på grund af kommunalreformen.
Tværtimod.
Kommunalreformen skulle M052S45904731KAJE.FM.FM Page 4624 Tuesday, November 8, 2005 4:29 PM
gerne give en rationalisering, sikre bedre gennemsigtighed og bedre service for borgeren.
Det vil den også komme til.
Men jeg kan da ikke her fra Folketingets talerstol gå ud og sige til lokalpolitikerne, at de ikke må omprioritere, at de ikke må nedlægge en eneste skole, hvis det er det, der er behov for, hvis det er sådan, at det nu er den rigtige vej at gå for lokalbestyrelsen.
Det ville være et fuldstændig utilbørligt indgreb i lokalstyret.
Det vil jeg ikke stå her og lave fra Folketingets talerstol.
Charlotte Fischer (RV), 2005-06-15:
Nu ved jeg heller ikke, om det lykkes for regeringen at styre de offentlige udgifter.
Både kommuner og amter overskrider jo fortsat systematisk, så jeg ved ikke, hvem der har noget at lade nogen vide.
Engangsudgifter, siger hr. Jens Rohde.
Kendsgerningen er, at et sundhedscenter, der bliver oprettet, ikke bare er en engangsudgift.
Der skal jo betales lønninger år ud og år ind.
Men når hr. Jens Rohde siger, at der er penge til at låne osv., må det meget klart betyde, at hr. Jens Rohde kan stille en garanti over for landets borgere for, at de ikke kommer til at opleve, at der bliver skåret i skoler, ældreomsorg og andre områder på grund af sundhedsopgaven, der nu kommer til kommunerne.
Kan hr. Jens Rohde stille sådan en garanti – ja eller nej?
Statsministeren omtalte kommunalreformen som en gennemgribende fornyelse af den offentlige sektor og talte om, at den vil føre til både bedre service og bedre kvalitet i den offentlige service.
Det er store ord, og det må give forventninger i befolkningen.
Det bemærkelsesværdige er, at det hele skal være gratis.
Det ved vi jo.
Hos regeringen koster det her ikke én krone ekstra for den danske borger, og vi vil jo ikke være sure, så vi vil da vældig gerne tro på det.
Det er bare utrolig svært at tro på.
Det er også et synspunkt, som regeringen står rimelig alene med.
Alene halvdelen af landets kommunaldirektører mener, at sundhedsudgifterne vil stige alene i medfør af den her kommunalreform, og at udgifterne vil blive mere ustyrlige.
Så kan man sige: Hvis regeringen fastholder, at den er udgiftsneutral, må det vel være let for hr. Jens Rohde at give en garanti for, at kommunerne ikke vil blive tvunget til at tage penge fra de ældre, skolerne og andre områder for at betale for al den her mere forebyggelse, der skal ske i kommunerne.
Jens Rohde (V), 2005-06-15:
Der er jo truffet nogle politiske beslutninger, og man har forhandlet om denne her traktat meget længe.
Jeg har i øvrigt svært ved at forestille mig, at hele traktaten bare forsvinder, og at man nu glemmer alt.
For denne her traktat er bedre end Nicetraktaten.
Den forener beslutningskraft med demokrati og nogle bedre rettigheder for de europæiske befolkninger.
Det er da en ret god ting.
Det er da en fantastisk ting, at vi kan forene det, endda i et EU med 25 medlemslande eller flere.
Derfor er man vel gået i gang med de der byggerier, men jeg kan ikke føje mere til, for jeg kender ikke noget til de byggerier.
Men der er jo truffet nogle politiske beslutninger om, hvor det er, pilene peger hen.
Så andet kan jeg ikke sige til det.
Lotte Bundsgaard (S), 2005-06-15:
Nu har vi alle sammen haft frokostpause.
Derfor kunne jeg måske godt forvente, at man hoppede over i en ny rille og begyndte at spørge om nogle ting, man ikke har spurgt om ti gange.
Men jeg svarer gerne for tiende gang: Man skal ikke kunne bruge skattestoppet til at lukke os uden for finanslovforhandlingerne.
Derfor skal man ikke have lov til det.
Det var nok tiende gang, jeg svarede på det.
Så vil jeg sige til De Konservative om velfærdsreformer: Det er jo meget godt at høre, at De Konservative har forslag til velfærdsreformer, men når De Konservative nu sidder i regering, hvordan kan det så være, at man i stedet for at diskutere det og komme med forslag og få dem vedtaget synes, det er i orden, at man bare sender det i kommission og i syltekrukker, og hvad ved jeg, som den her regering er rigtig dygtig til?
Vi synes i stedet for, at man burde tage en åben diskussion både med hinanden herinde og med befolkningen og med vores partiers medlemmer i stedet for at sige, at det må eksperter tage sig af.
Jeg mener faktisk, at det ville klæde Det Konservative Folkeparti at få lidt af den der gejst tilbage, det der med at turde diskutere politik i stedet for bare at indrette sig efter statsministeren og sende alle ting til kommissioner og i syltekrukker.
Ole Stavad (S), 2005-06-15:
Men det er jo et ganske akut problem her og nu i den budgetlægning for 2006, som kommunerne kommer til at stå med her til efteråret.
Derfor opfordrede jeg faktisk finansministeren, da vi havde debatten om kommunernes økonomi for omkring 14 dage siden, at man for 2006 fordelte lige nøjagtig den her pulje penge i forhold til, hvem der har haft udgiften, i stedet for efter en fordelingsnøgle, der typisk gør, at pengene ender et forkert sted.
Derfor vil jeg godt spørge fru Pia Kjærsgaard, om hun og Dansk Folkeparti vil være med til at tage den diskussion, når den her aftale skal godkendes i Finansudvalget, med finansministeren om at få pengene til at lande i den rigtige kommune.
Pia Kjærsgaard (DF), 2005-06-15:
Det mener jeg i allerhøjeste grad.
Det er selvfølgelig også derfor, at man nu skal i gang med den udligningsreform, som der har været talt om længe.
Det er jo netop gennem det element, at man skal løse det problem, som hr. Ole Stavad påpeger.
Der er problemer i forhold til de enkelte kommuner.
De er ikke ens, og der skal vi i gang med den udligningsreform, som er det eneste svar på det spørgsmål.
Ole Stavad (S), 2005-06-15:
Det er jo rigtigt, som det er sagt, at der er mange ting i vores samfundsudvikling, som vi kan glæde os over.
Men hvis vi læser den aftale, som regeringen her i fredags indgik med kommunerne, fremgår det også, at der er problemer.
Det vil altså sige, at eksempelvis kontanthjælp, ledighedsydelse og sygedagpenge er steget med 2,8 mia. kr. mere, end man havde forudset i 2005-aftalen.
Det er jo i hvert fald et signal om, at der er noget, vi har problemer med.
Det, jeg godt vil spørge fru Pia Kjærsgaard om, er: De 2,8 mia. kr. fordeles efter skattegrundlaget.
Det vil sige, at jo rigere en kommune er, jo større en del af pengene får kommunen, jo fattigere kommunen er, og det er typisk de kommuner, som har de største stigninger i kontanthjælp m.v., jo mindre del får kommunerne.
Mener fru Pia Kjærsgaard ikke, at der er et problem, som vi er nødt til at gøre noget ved, så de M052S45904731KAJE.FM.FM Page 4667 Tuesday, November 8, 2005 4:29 PM
penge, som man mangler i Svendborg, ikke ender i Gentofte eller Hørsholm?
Pia Kjærsgaard (DF), 2005-06-15:
Må jeg lige sige til fru Kirsten Brosbøl, at jeg sagde ikke, at det udelukkende skyldes, at unge med anden etnisk baggrund ikke var motiverede nok.
Der er givet en masse unge med anden etnisk baggrund, der er motiverede nok.
Jeg påpegede bare et problem, som mange organisationer rent faktisk har påpeget.
Lad mig så også sige, at praktikpladser skulle jo også helst betyde, at der i den anden ende er et arbejde at komme ud til, i stedet for at det alene er en praktikplads.
Kirsten Brosbøl (S), 2005-06-15:
Jeg vil godt kvittere for, at fru Pia Kjærsgaard her tilkendegiver, at vi har et fælles mål om at få så mange af de her unge mennesker som muligt igennem et uddannelsessystem, give dem mulighed for at gøre en uddannelse færdig.
Det undrer mig bare, at man udelukkende tager den vinkel, at det skyldes, at de unge mennesker ikke kan tilpasse sig på arbejdsmarkedet, og fuldstændig ignorerer den situation, som vi ved, at mange af de unge mennesker ude på erhvervsskolerne står i lige i øjeblikket, nemlig at de mangler en praktikplads.
Her er det, at jeg ikke kan begribe, hvorfor Dansk Folkeparti ikke vil være med til at sikre, at vi får givet virksomhederne et større incitament til at oprette nogle praktikpladser, som vi ved mangler.
Hvis fru Pia Kjærsgaard tog ud på enten Århus Tekniske Skole eller Københavns Tekniske Skole, ville hun møde mange af de her unge mennesker, som lige nu sidder i saksen og ikke kan finde en praktikplads.
Jeg vil godt lige høre fru Pia Kjærsgaards bud på, hvordan vi sikrer, at de unge mennesker, der lige nu sidder og mangler en praktikplads, kan komme videre i deres uddannelse og ikke bliver bremset midt i det hele.
Pia Kjærsgaard (DF), 2005-06-15:
Der skete jo det, at vi faktisk fik flere praktikpladser i det rigtige erhvervsliv.
Det var jo det, der skete.
Det, jeg bare påpegede i mit svar før, var – nu går vi lige tilbage til de virksomheder, som i alM052S45904731KAJE.FM.FM Page 4666
lerhøjeste grad er indstillet på at tage indvandrerunge – at det så sent som den 3. juni blev bekendtgjort på Ritzau, at både butiksfag, hotelbranchen og en række håndværksfag virkelig har problemer, selv om de er meget positive og gerne vil ansætte unge, fordi det efter alt for kort tid viser sig, at unge med indvandrerbaggrund ikke vil fungere i det system.
Det drejer sig i det her konkrete tilfælde om 40 virksomheder, som har været interesseret i at få en ung med indvandrerbaggrund, men det er faktisk ikke lykkedes at få fat i ret mange.
Her synes jeg, at det først og fremmest er det, der skal gøres gældende.
Jeg kan ikke give svaret på, hvorfor det så smuldrer, når en ung faktisk bliver tilbudt en reel arbejdsplads.
Men det tror jeg netop er noget af det, som vi skal have med i den integrationsplan, som nu er i gang, hvor jeg håber, at Socialdemokraterne også kommer med, så vi starter meget før, end vi har gjort hidtil.
Kirsten Brosbøl (S), 2005-06-15:
Fru Pia Kjærsgaard sagde i sit svar til hr. Hüseyin Arac, at der er mange unge, som ikke kan tilpasse sig arbejdsmarkedet og derfor bliver nødt til at afbryde deres uddannelse midt i et praktikophold eller midt i deres uddannelse.
Det jo sådan, at regeringen, Dansk Folkeparti og Det Radikale Venstre har skåret kraftigt i skolepraktikordningen.
Nu har regeringen så endelig imødekommet et af Socialdemokraternes krav om at sørge for, at der kommer en præmieringsordning for virksomheder, der opretter nye praktikpladser.
Her kan jeg forstå, at Dansk Folkeparti vil stemme hverken for eller imod.
Jeg vil gerne høre ordførerens begrundelse for, at man ikke vil være med til at sikre, at der nu kommer flere rigtige praktikpladser, sådan at vi kan nå det fælles mål, som jeg kan høre at vi har, om, at flere af de her unge mennesker rent faktisk gennemfører en uddannelse.
Pia Kjærsgaard (DF), 2005-06-15:
Jeg tror, at jeg vil se på det med de briller, at de sidste brikker i strukturreformen nu falder på plads i Folketinget her i disse dage, at man nu skal i gang, og at man selvfølgelig har gjort det med en intention om og en positiv tilgang til, at det skal fungere.
Overhovedet ikke.
Sådan vil det naturligvis aldrig nogen sinde være.
Vi har haft en debat om hele strukturreformen i det sidste lange stykke tid, og brikkerne er nu ved at falde på plads.
Nu, hvor den skal udmøntes, synes jeg, at man skal give den en chance, sådan som forligspartierne har gjort, og sige, at det her skal fungere.
Vi har gjort det ud fra nogle hensigter om, at det skal fungere, og det er den vinkel, vi har på det.
Lone Dybkjær (RV), 2005-06-15:
Skal jeg forstå svaret fra fru Pia Kjærsgaard sådan, at Dansk Folkeparti vil være villig til på den ene eller anden måde at lave om på tingene – jeg ved ikke lige præcis hvordan, for det afhænger jo af, hvor problemet præcis ligger – hvis det er sådan, at udviklingen ikke går så godt for den enkelte borger eller, og det er så et supplerende spørgsmål, ved at kommunerne overtager nogle institutioner, som amterne har haft tidligere, hvor man måske får en udvikling, som faktisk ikke gavner den enkelte borger i den pågældende kommune eller f.eks. i nabokommunen?
Vil fru Pia Kjærsgaard være villig til ikke bare at følge udviklingen, men de facto også lave om på tingene, hvis det kommer dertil, at det går dårligt ifølge fru Pia Kjærsgaards egne definitioner?
Pia Kjærsgaard (DF), 2005-06-15:
Jeg synes, det er godt, hvis fru Lone Dybkjær deler Dansk Folkepartis holdning, og det tror jeg egentlig gælder meget bredt i Folketinget, for man vil selvfølgelig ikke lade folk, der i forvejen har det svært, i stikken.
Det tror jeg er vores alle sammens hensigt ikke skal ske.
Naturligvis vil vi følge det.
Så det med at følge udviklingen kan jeg godt garantere fru Lone Dybkjær for, at det vil vi gøre, meget nøje endda.
Vores hensigt er jo stadig væk, at strukturreformen skal fungere, at man naturligvis ikke har lavet en strukturreform i forhold til, at det område, som fru Lone Dybkjær påpeger, skal lide skibbrud.
Tværtimod vil jeg godt love fru Lone Dybkjær, at det bestemt er et område, som vi er meget opmærksomme på.
Lone Dybkjær (RV), 2005-06-15:
Fru Pia Kjærsgaard sagde, men det er muligt, jeg hørte forkert – det var i sit svar til fru Marianne Jelved – at hun følte sig i modsætning til Det Radikale Venstre på tre områder.
Det ene er EU, det kan jeg bekræfte, det andet er udlændingeområdet, og det kan jeg bekræfte, men det tredje område, som jeg syntes fru Pia Kjærsgaard nævnte, var det sociale område.
Det kan jeg måske ikke helt forstå, men nu vil jeg i hvert fald gerne spørge ind til det sociale område i relation til kommunalstrukturreformen.
Det, jeg vil spørge fru Pia Kjærsgaard om, er, om fru Pia Kjærsgaard vil være villig til at følge udviklingen meget nøje for derigennem at sikre det, som fru Pia Kjærsgaard sagde, nemlig at der ikke er nogen handicappede, der skal få det dårligere efter kommunalstrukturreformen, de skal helst få det bedre.
Pia Kjærsgaard (DF), 2005-06-15:
Jeg må så sige, at jeg står ikke her og forhandler med hr. Morten Bødskov og Socialdemokraterne.
Jeg forhandler med regeringen.
Men det skal være sagt klart, at i Dansk Folkeparti, og det tror jeg også er velkendt for enhver, er vi meget optaget af, at kriminalitet skal bekæmpes, at man ikke underprioriterer det her område, og at det ikke nytter noget, at rockerne nu siger: Fint, nu har vi frit spil, for nu er der godt nok nogen, der er værre end os, og nu kan vi igen forvente kronede dage.
Så vil vi jo være lige vidt.
Det er den frygt, man godt kan have, hvis det kommer til at forme sig, sådan som det ser ud til at justitsministeren har tænkt sig.
Jeg vil klart lade det bero på en forhandling imellem regeringen og Dansk Folkeparti.
Og jeg kan godt sige til hr. Morten Bødskov, at jeg kan følge hr. Morten Bødskovs tanker langt hen ad vejen, så Socialdemokraterne kan sådan set godt forvente, at i og med at de ikke er med i et politiforlig eller Kriminalforsorgen, skal vi nok meget forsøge at tale deres sag.
Det ville da egentlig have været godt, hvis Socialdemokraterne var med, men det smuttede jo dengang ved finansloven for et års tid siden.
Morten Bødskov (S), 2005-06-15:
Vi er selvfølgelig kede af, at vi ikke kunne være med i forliget, for meget af indholdet er vi hundrede procent enige i, men det glæder mig at høre, at Dansk Folkeparti tager afstand fra den finansiering af den her ekstraindsats, som regeringen lægger op til, nemlig at man vil nedprioritere rockerindsatsen for at kunne bruge ressourcerne på de her kriminelle unge.
Det glæder mig.
Så går jeg også ud fra, at Dansk Folkeparti, når man nu er en del af forliget, vil modsætte sig det, når der kommer forslag i forligskredsen om, at den her prioritering skal finde sted.
Jeg tror, at der er rigtig mange borgmestre i små lokalsamfund, hvor der stadig væk er rockerborge, hvor man, hvis man ser i kriminalitetsstatistikkerne, vil se, at de er genstand for utryghed og omfangsrig kriminalitet i lokalsamfundene.
Der er mange borgmestre, som er uenige i den prioritering, som regeringen lægger op til.
Jeg vil bare have slået helt fast, at Dansk Folkeparti er imod den prioritering, og når det bliver forelagt, har man tænkt sig at sige nej til det.
Pia Kjærsgaard (DF), 2005-06-15:
Lad mig først sige, at jeg synes, det er på høje tid, at der bliver gjort noget – bare noget.
Jeg er meget enig i, at en sådan indsats, som blev gjort over for rockere, måske er velegnet over for indvandrerkriminaliteten.
Jeg føler mig ikke engang hundrede procent overbevist om, hvilket også skal ses i forhold til de mange udtalelser, der har været fra politiet, at vi ser en helt anderledes kriminalitet end den, som rockerne bedrev, og det siger jo ikke så lidt.
Det er en meget mere kynisk, en meget mere voldsom og en meget mere, kan man sige, beregnende kriminalitet, M052S45904731KAJE.FM.FM Page 4664
Tuesday, November 8, 2005 4:29 PM end den, rockerne bedrev, og det er jo rigtig, rigtig galt.
Noget skal gøres.
Jeg er så meget enig med hr. Morten Bødskov i, at det ikke nytter noget at tage ressourcer fra et område, som også bør være højt prioriteret.
Det er ikke noget, vi er taget i ed på af regeringen.
Men her har Dansk Folkeparti den fordel i forhold til Socialdemokraterne, at vi har indgået et politiforlig, vi har indgået et forlig om Kriminalforsorgen, og derfor kan vi i meget højere grad komme ind og præge, hvad der nu skal ske, end Socialdemokraterne og hr. Morten Bødskov kan.
Morten Bødskov (S), 2005-06-15:
I går fremlagde justitsministeren noget, som justitsministeren i hvert fald selv mener skal være sådan den helt store plan rettet mod kriminelle unge, bander og organiseret kriminalitet.
Jeg fornemmer, at Dansk Folkeparti, i hvert fald Dansk Folkepartis retsordfører, hr. Peter Skaarup, deler den skuffelse, der også er i Socialdemokratiet, over, at man fra justitsministerens side ikke er klar til at gå mere håndfast til værks over for de problemer, som jeg også fornemmer at vi er enige om at der er med meget kriminelle unge, især meget kriminelle unge i nogle bestemte miljøer af Danmark.
Det undrer mig så, at justitsministeren siger, at en del af finansieringen til denne her plan går fra den tidligere rockerindsats, at det er der, man ligesom drosler ned, og så vil man bruge politiets ressourcer på de her bander.
Det går jeg ud fra at man ikke har.
Spørgsmål nummer to er så: Er man enig i den her prioritering, som regeringen lægger op til, altså at fjerne ressourcer fra rockerindsatsen og føre dem over på den her nye indsats over for meget kriminelle unge?
Troels Ravn (S), 2005-06-15:
Jeg hæfter mig ved, at fru Pia Kjærsgaard omtaler, at mange af de her danskere med anden etnisk baggrund end dansk gør det godt, men at de måske lige mangler lidt for at blive en positiv ressource.
Her vil jeg gerne meget konkret spørge til forslaget om integrationsfamilier, altså det, at en dansk familie stiller sig til rådighed for en fremmed familie som døråbner, der her med, at det er vigtigt, at vi alle bliver ven med en fremmed, at de fremmede lærer om dansk kultur igennem den her danske integrationsfamilie: Hvordan forholder fru Pia Kjærsgaard sig til det?
Bør det ikke også være samfundet, der medvirker til at løse den her opgave og bringe danske familier sammen med udenlandske familier?
Pia Kjærsgaard (DF), 2005-06-15:
Jeg er ikke i tvivl om, at der er rigtig, rigtig mange indvandrere i vores samfund, som gør det rigtig, rigtig godt.
Det synes jeg også vi får mange eksempler på.
Men jeg vil sige til hr. Troels Ravn, at jeg tror altså også, at man må konstatere, at udlændinge i det danske samfund bestemt ikke alene er en positiv ressource.
Det er sådan noget, som jeg kan huske fra midt i 1980'erne, da vi begyndte at diskutere det her emne, hvor man bare skulle betragte udlændinge som en positiv ressource.
Her må vi jo nok konstatere, at med alt det, der har været specielt i den senere tid – jeg tror desværre ikke, at vi har set det værste endnu – er der mange, som gør noget virkelig dårligt netop for den første gruppe, som jeg omtalte, og som gør det godt, sætter den i et dårligt lys.
Tuesday, November 8, 2005 4:29 PM det kan man jo overhovedet ikke laste mig eller Dansk Folkeparti for.
Troels Ravn (S), 2005-06-15:
Fru Pia Kjærsgaard var flere gange i sit indlæg inde på, hvor vigtigt det er, at vi i Danmark værner om grundlæggende værdier i samfundet.
Kan fru Pia Kjærsgaard så give mig ret i, at vi i mødet med danskere med anden etnisk baggrund bør tage udgangspunkt i værdierne ansvar, respekt og rettigheder?
Ansvar og respekt i forhold til det at lære dansk, forstå dansk kultur, overholde dansk lovgivning, men så også rettighed i forhold til uddannelse, arbejde, en god bolig, en værdig tilværelse og frem for alt ret til også af politikere at blive omtalt som en positiv ressource, på trods af at disse borgere måske kommer med en anden religion og en anden kulturel baggrund end den danske.
Pia Kjærsgaard (DF), 2005-06-15:
Nej, det vil Dansk Folkeparti ikke, og det ved fru Lotte Bundsgaard også ud fra de begrundelser, der er givet i forhold til de mange, mange forslag, som Socialdemokraterne sikkert godhjertet fremsætter, og hvor vi også har måttet konstatere tidligere i dagens debat, at det jo er nemt nok at fremsætte et forslag, som koster rigtig, rigtig mange penge.
Man kan jo ikke bare, som fru Lotte Bundsgaard også gjorde i sin ordførertale, love guld og grønne skove, sådan som jeg opfattede det.
Det er nemt nok, men det er bare ikke særlig ansvarligt.
Dansk Folkeparti er et parti, som påtager sig ansvaret.
Det har man kunnet se siden 2001, og det vil man også kunne se fremover at vi gør.
Udgifter og indtægter skal naturligvis hænge sammen, sådan må det nødvendigvis være.
Vi synes egentlig, at vi har haft et ualmindelig konstruktivt og godt samarbejde med regeringen for at få tingene til at fungere.
Jeg tror ikke for nærværende, at det kan lykkes med Socialdemokraterne.
Men nok ikke lige nu.
Nu ved jeg godt, at det ikke er min opgave at stille spørgsmål i debatten her i dag, men det er jo sådan, at der i den aftale, der er indgået, er enighed mellem KL og regeringen.
Nu skal den så i Finansudvalget.
Jeg synes egentlig også, at det kunne være interessant at vide, om hr. Ole Stavad og Socialdemokraterne vil stå bag denne her aftale.
Det har vi ikke rigtig kunnet få noget svar på, heller ikke den dag, debatten var her i Folketingssalen.
Det ville i den grad være godt for hele grundlaget, for hele debatten, for hele smidigheden, men det ved vi ikke noget om på nuværende tidspunkt.
Lotte Bundsgaard (S), 2005-06-15:
Først glemte fru Pia Kjærsgaard at svare på mit spørgsmål, om Dansk Folkeparti nu vil støtte de forslag, som Socialdemokraterne har fremsat for at forbedre arbejdsmiljøet, for at forhindre nedslidningen af f.eks. de mennesker, der arbejder på et plejehjem, hvor desværre alt for mange bliver nedslidt.
Vil Dansk Folkeparti støtte de forslag, vi er kommet med for at forbedre arbejdsmiljøet på det område?
Per Clausen (EL), 2005-06-15:
Lov gælder for rig så vel som for fattig, for første- så vel som for tiendegenerationsindvandrere.
Men når Horsens Kommune, Vejle Amt og Naturklagenævnet træffer ulovlige beslutninger, formentlig for at hjælpe Dansk Supermarked, ja, så gælder lov ikke mere.
Så planlægger vi med tilbagevirkende kraft formentlig uafhængigt af, hvilken konservativ minister der er sat til at administrere sagen.
Jeg kunne godt tænke mig, at den konservative ordfører kunne forklare mig, hvordan det passer med den megen snak om lov og orden.
Det andet element i det her er miljøet.
Nu skal man have den her planlov til serviceeftersyn.
Mener De Konservative, at vi lige så godt kan afskaffe den eller lempe den, så den bliver i overensstemmelse med den praksis, som regeringen har indført, eller har vi brug for planlægning på det her område?